**Høringsbrev**

Kære …

… *[Institutionen/Vi]* påtænker at forflytte dig på grund af …*[fx arbejdsmangel].*

*[Her redegøres for baggrunden for og indholdet af den påtænkte forflyttelse. Læs om partshøring i PAV kap. 9].*

**Tilbud om ansættelse på ændrede vilkår**

Vi finder, at denne ændring af dit ansættelsesforhold vil være en væsentlig stillingsændring, som du ikke har pligt til at acceptere. Denne stillingsændring skal derfor varsles med dit individuelle opsigelsesvarsel på *[xx]* måneder.

Du har i den forbindelse to muligheder. Du kan vælge enten at acceptere at fortsætte din ansættelse på de ændrede vilkår eller at sige nej til tilbuddet og blive partshørt om påtænkt afsked på grund af [arbejdsmangel], jf. nedenfor.

På denne baggrund tilbydes du hermed ansættelse som *[stillingsbetegnelse]* på adressen *[xx]/.* Du ansættes *[skriv de ændrede vilkår]* med virkning fra den *[dato].* Din ansættelsesmyndighed vil fortsat være *[xx institution/styrelse].* /

***Vi håber, at du vil tage imod tilbuddet om at fortsætte din ansættelse på de ændrede vilkår.***

Hvis du ønsker at tage imod tilbuddet om at fortsætte din ansættelse på ændrede vilkår, bedes du underskrive vedlagte blanket *”Accept af fortsat ansættelse på ændrede vilkår”* og sende den til *[xx institution/styrelse],* så vi har den i hænde senest den *[dato].*

**Partshøring om påtænkt afsked**

Hvis du ikke ønsker at tage imod tilbuddet om genansættelse på ændrede vilkår, påtænker vi at opsige dig, idet vi som følge af at *[afdelingen/opgaverne]* vedrørende *[xx]* flyttes til *[den modtagende institution]*, desværre ikke længere vil have opgaver til dig i *[xx institution/styrelse].*

Dit afskedsvarsel er *[den ansattes individuelle varsel, dog mindst 35 dage (arbejdsmangel)/den ansattes individuelle varsel + 3 måneder (andre årsager)].* Du vil i så fald blive opsagt til fratræden med udgangen af *[måned, år].*

Da du er … *[tillidsrepræsentant/tillidsrepræsentantsuppleant/SU-medlem/suppleant for SU-medlem/sikkerhedsrepræsentant],* *vil vi indkalde/har vi indkaldt* … *[organisationens navn]* *til forhandling/er sagen blevet forhandlet med …[organisationens navn]* i henhold til § 11, stk. 2., nr. 1,i tillidsrepræsentantaftalen, jf. cirkulære af 8. december 2021 om tillidsrepræsentanter i staten mv.

*[Hvis sagen allerede er blevet forhandlet med organisationen, oplyses om resultatet af forhandlingen].*

Inden vi træffer afgørelse, skal du have lejlighed til at udtale dig, jf. forvaltningslovens § 19.

Vi skal have dine eventuelle bemærkninger senest den … kl. … *[fristen fastsættes under hensyn til, om den pågældende i forvejen er bekendt med den påtænkte forflyttelse og begrundelsen herfor, som tilfældet kan være ved forflyttelse på grund af omstrukturering, eller om der er tale om en mere uventet individuel forflyttelse].*

Hvis ikke vi hører fra dig inden fristens udløb, vil vi træffe afgørelse på det foreliggende grundlag.

Dine eventuelle bemærkninger skal sendes til *[xx institution/styrelse],* så vi har dem i hænde senest den *[dato].*

Når vi har behandlet dit svar, vil vi træffe afgørelse.

**Hvis vi ikke hører fra dig**

Hvis vi ikke hører fra dig, må du regne med, at vi træffer afgørelse på det foreliggende grundlag. Vi går så ud fra, at du ikke ønsker at fortsætte din ansættelse på de ændrede vilkår.

Med venlig hilsen